अमेरिका की एमोरी यूनिवर्सिटी स्कूल ऑफ मेडिसिन में यह रिसर्च करने वाली टीम के अनुसार, इस ट्रीटमेंट में सीटी स्‍कैन के प्रयोग से एक सुई मरीज के शरीर में इंजेक्‍ट कराई जाती है, इसके बाद एर्गन गैस को सुई में भेजकर ‘पोस्टिरीयर वेगल ट्रंक’ नाम की नस को जाम कर दिया जाता है। भोजन की नली में मौजूद यह नस दिमाग को संकेत देती रहती है कि उसका पेट खाली है और उसे खाने की जरूरत है। रिसर्च टीम के मुता‍बिक उन्‍होंने यह ट्रीटमेंट 10 लोगों पर आजमाया और 90 दिनों तक इन पर नजर रखी गई। अंतिम परिणाम में दिखा कि इन लोगों के बॉडी मास इंडेक्स में औसतन 14 प्रतिशत तक की कमी आई है। साथ ही इसका मरीजों पर कोई दुष्प्रभाव भी अब तक सामने नहीं आया है।